Dus lo focus riba e partinan aki, riba control tambe di velocidad. Momento cu e parada caba e controlnan e ora lo cambia tiki mas riba e cosnan cu ta causa e peliger mas grandi cu ta velocidad y alcohol. Mester menciona cu e aparato di controla alcohol ta uno hopi sharp dus na momento cu un persona bebe 3 bebida alcoholico caba, e aparato ta detecta esaki inmediatamente y segun nos leynan di trafico pues despues di 3 bebida alcoholico, e persona ta wordo considera burachi. Dus e no ta bay abase di con e persona ta sintie, paso e por ta sintie bon despues di 3 bebida, pero a base di ley despues di 3 bebida alcoholico e persona ta wordo considera burachi. Tambe motor unit lo bai juda pa e flow di trafico ta mas miho pasobra ta conoci cu despues di un actividad e trafico ta pega formal,y asina yuda pa tur hende por jega cas sano y salvo. Na momento cu un chauffeur supla y e marca mas cu 220 ulg e ta bira castigabel pa ley y na momento cu supla y e pasa 570 ulg e persona su rijbewijs ta wordo kita y ta fiscal lo bay tuma decision pa cuanto tempo bo lo keda sin rijbewijs.	
Cu 3 bebida alcoholico bo ta wordo considera burachi